Descriuec se com auie discutit damb era e l'auie convençut, e se com Becky lèu se moric de jòia en auer anat a paupes enquiar endret, a on vedec, tauments, era blaua plapeta dera lum deth dia, e se com eth, d'ua escometuda gessec deth horat, e dempús l'ajudèc ada era a hè'c; se com se seigueren aquiu e cridèren d'alegria; se com uns òmes passauen damb ua barca, e Tom les cridèc e les didec era sua situacion e eth sòn ahaimat estat; se com es òmes non creigueren, ara prumeria, era bordesca istòria, "pr'amor que", dideren, "vos trapatz cinc miles enjós d'a on està era espelonga" e dempús les pugèren ena barca, remèren de cap a casa, les dèren sopar, les heren a repausar enquia dues o tres ores dempús de vier de nets, e fin finau les amièren en bordalat.